Tuesday, 17 October 2017 Home Accommodation Activities Attractions Restaurants Events Business 3:57am SA Time
DRIE van Suid-Afrika se kampioen-jongwyne kom vanjaar uit die Klein Karoo!
Suid-Afrika se kampioenport en kampioen Sauvignon Blanc is deur Boplaas van Calitzdorp onder die Carel Nel Wyne-etiket gemaak, terwyl die Calitzdorp Wynkelder vanjaar gesorg het vir die kampioen- dessertwyn met 'n muskadel/hanepoot. Dit is die tweede jaar agtereenvolgens dat Boplaas Sauvignon Blanc die kampioen is, terwyl die kelder ook in 2005, 2006 en 2007 die kampioenport gemaak het.
Wynkelders ... Volledige Artikel
De Krans is Kampioenkelder
De Krans Wynkelder by Calitzdorp is vanjaar aangewys as die Kampioenkelder in die jaarlikse Suid-Kaap Markklaarwynskou waar met wyne geskou word wat vir die mark gereed is.
Karusa Wyne van Schoemanshoek naby Oudtshoorn is as die Reserwe Kampioenkelder aangewys.
De Krans Cape Vintage Reserve 2008 het nie net die prys vir die Kampioen Port ontvang nie, maar is ook as die Groot Kampioenwyn van die kompetisie aangewys.
Die Kampioen Versterkte Wyn is onderskeidelik ... Volledige Artikel
Calitzdorp Wynkelder lewer Groot Kampioen
Die Klein Karoo Jongwynskou se uitslae is op 18 Augustus by die Rietfontein Ostrich Palace te Calitzdorp bekend gemaak en 2010 se jong wyne het weereens nie teleurgestel nie.
Die Grootkampioenwyn by die Klein Karoo Jongwynskou is vanjaar 'n hanepoot/muskadel-versnit wat deur Calitzdorp Wynkelder, die Reserwe Kampioen Koöperatiewe Kelder, ingeskryf is. Dieselfde muskadel is ook aangewys as die Kampioen-muskaatversterkte Wyn.
Die Reserwe-Grootkampioenwyn (die Kampioen ... Volledige Artikel
Skikking: 'Deur arbiter bekragtig'
DIE skikking tussen hom en die Groter Oudtshoorn-raad is 'n arbeidsregtelike aangeleentheid wat deur 'n onafhanklike arbitrasieforum met 'n arbiter van die Suid-Afrikaanse Plaaslike Regeringsbedingingsraad hanteer is.
Só het die munisipale bestuurder van die Groter Oudtshoorn, mnr Noël Pietersen, gister gereageer op 'n hofbevel wat die voormalige speaker, mnr Pierre Nel (DA), verlede Donderdag in die Kaapse Hooggeregshof verkry het en ingevolge waarvan die uitbetaling van ... Volledige Artikel
Gimmies wen naelbytstryd
SATERDAG se wedstryd tussen die eerste rugbyspanne van Langenhoven Gimnasium en die Hoërskool Punt het nuwe betekenis aan die woord naelbytstryd gegee.
Die Gimmies het in die laaste tien minute van die wedstryd twee drieë gedruk om die wedstryd met 27-23 te wen. Die eindfluitjie het geblaas nadat die laaste drie verdoel is.
Die Gimmies kon dit vir hulself en vir hul ondersteuners baie makliker gemaak het as hulle nie so baie punte deur hul vingers laat glip het ... Volledige Artikel
Tien seuns van Huis Triomf op Oudtshoorn het verlede week skitterend presteer toe hulle in die afdeling vir kleingroepvoordrag by die George Eisteddford 'n goue toekenning gekry het. Hulle het die gedig Die Slamaaierwinkel deur C Louis Leipoldt voorgedra. Karos en Kambro, 'n instelling wat die kreatiewe ontwikkeling van die jeug steun, het die groep vir die Eisteddford ingeskryf met me Elsabé Dempsey wat die groep afgerig het. William Phillipus en Frans Lucas het die kitaarmusiek en by ... Volledige Artikel
Speler sterf op rolbalbaan
DIE CP Nel-trips-toernooi by die Oudtshoorn Rolbalklub het verlede Donderdag 'n tragiese begin gehad toe een van die deelnemers op die baan aan 'n hartaanval beswyk het.
Mnr George van Niekerk, die president en perkemeester van die Kuilsrivier Rolbalklub, het die oggend saam met die res van sy span by die baan opgedaag. Skuins na nege het hy egter op die baan inmekaargesak.
"Dit het alles so vinnig gebeur," vertel een van die ooggetuies. "Hy het die een oomblik nog langs ... Volledige Artikel
Nou amptelik Zeelandsnek
DIE woongebied aan die westekant van Oudtshoorn wat voorheen onder meer bekend gestaan het as Dorbank, Westbank en die Hospitaaluitbreiding is nou na 'n jarelange proses amptelik bekend as Zeelandsnek. Die naam is op Donderdag 12 Augustus amptelik deur prof Johan Olivier, wyks�raadslid vir Wyk 1, tydens 'n kort geselligheid bekend gestel waarna die twee naamborde wat uit Parkweg na die woonbuurt toe lei, onthul is.
Zeelandsnek is geleë tussen Parkweg-Noord en Zeelandsrant met sy ... Volledige Artikel
Prioriteit vir Eden
Pogings om weer 'n onderwyserskollege op Oudtshoorn te kry is steeds volstoom aan die gang.
Die plaaslike loodskomitee het verlede week tydens 'n onderwysberaad op George 'n voorlegging aan mnr Gwebs Qonde, die spesiale adviseur in die kantoor van die nasionale minister van hoër onderwys, oorhandig.
Die beraad is gelei deur mnr Marius Fransman, voorsitter van die parlementêre portefeuljekomitee vir hoër onderwys.
Afgevaardigdes was dit eens da ... Volledige Artikel
Taai tussenverkiesing kom
'N TAAI stryd tussen die ANC aan die een kant en die DA en OD aan die ander kant word verwag wanneer inwoners van twee wyke in die Groter Oudtshoorn op Woensdag 6 Oktober stembus toe gaan om raadslede vir hul wyke te verkies.
Wyk 5 in Bridgton (Oudtshoorn) en Wyk 12 in Dysselsdorp het vakant geraak toe die twee verkose raadslede, mnre Jurie Harmse en Gordon April, onlangs uit die OD bedank, en so hul setels en posisies as raadslede verloor het.
Die amptelike datum vir die ... Volledige Artikel
Agri Klein Karoo die vierde keer tops
Agri Klein Karoo (AKK), met sy kantoor in Oudtshoorn, is vanjaar die vierde agtereenvolgende jaar as die beste distrik-agrivereniging in die Wes-Kaap bekroon. Die toekenning word aan die hand van 'n omvattende beoordeling gedoen en onder meer die administrasie, finansies, bestuurspraktyke, doeltreffende opleiding en ontwikkeling, en suksesvolle kommunikasie en skakeling in die gemeenskap is van deurslaggewende belang.
AKK sluit die agri verenigings van Avontuur, Bo-Kammanassie, Cal ... Volledige Artikel
Principia vier 14 jaar
LEERDERS, onderwysers, ouers en oud-onderwysers van Principia Kollege het Donderdagoggend die 14de verjaardag van die skool tydens 'n saalbyeenkoms gevier.
Principia Kollege, 'n onafhanklike hoërskool op Oudtshoorn, is 14 jaar gelede deur 'n groep gesoute opvoeders van Oudtshoorn op die been gebring.
Verskeie van die oud-onderwysers het in hul boodskappe die skool gekomplimenteer met die waarde wat die skool heg aan karakterontwikkeling en die wyse waarop jongmense ... Volledige Artikel
Hier's Die Hoorn se vroue
"My nooi is in 'n naartjie, my ouma in kaneel. Daar is iemand in anys, daar's 'n vrou in elke geur." Dít kan ook van die vroue van Die Hoorn gesê word. Elkeen is uniek en dra op haar eie manier by tot die sukses van die onderneming.
Berinece Lewis is die vriendelike stem en gesig van Die Hoorn. Sy beantwoord die telefoon, ontvang besoekers, hanteer die kleinadvertensies en verrig ander administratiewe take. Volgens die uitgewer van Die Hoorn, Schalk le Roux, maak sy die ... Volledige Artikel
Ligkandelare uit afvalmateriaal gemaak
HERWINNING van afvalprodukte kry nuwe betekenis vir enige besoeker aan die plaas Jamstreet net buite Oudtshoorn op die Rooiheuwelpad.
Jamstreet, wat die kunsgalery Moooi, 'n eie amfiteater en ook ruimte vir funksies bied, het met sy eiesoortige en kunstige versierings en dekor al dikwels die aandag van TV-kameras getrek.
'n Nuutjie by Jamstreet is die vervaardiging van die mooiste ligkandelare uit stringe "blommetjies" gesny uit koeldrankblikkies of uit plastiekbakkies. ... Volledige Artikel
Bridgton klop Stars
Die Bridgton Rugbyklub het sy boonste posisie op die punteleer in die Premierliga van die SWD behou toe hy Silver Stars van George Vrydagaand op Outeniqua Park met 32-23 geklop het. Die rustydtelling was 15-13 in Bridgton se guns.
Die bonuspunt wat Bridgton gekry het, is goud werd, veral ná twee nederlae agtereenvolgens.
Die span het sy oorwinning te danke aan 'n beter vertoning deur sy agttal met die kaptein en agtsteman, Kevin Pikaan, aan die spits.
Da ... Volledige Artikel
Struisies deur na eindstryd
Die eerste rugbyspan van die Hoërskool Oudtshoorn het Saterdag op sy tuisveld sy oorwinning van die vorige week oor die Kwaggas opgevolg met nog 'n naelskraapse sege van 30-29 oor 'n begeesterde Hoërskool Despatch en sodoende deurgedring na die eindstryd van Die Burger se rugbykompetisie vir middelskole.
Dit was 'n wedstryd waarin die Struisies gesukkel het om weer die gehalte rugby van die vorige week te herhaal. Hulle het hul ondersteuners behoorlik laat naelskou.
Calitzdorp wen weer
Die rugbyklub van Calitzdorp het Saterdag sy vyfde agtereenvolgende oorwinning in die Presidentsliga van die SWD behaal toe hy Dysselsdorp Rangers in 'n titaniese stryd op Dysselsdorp met 7-0 geklop het. Dit was ook die rustydtelling.
Fernando Tiemie (losskakel) het die enigste drie van die wedstryd kort voor rustyd ná 'n skitterlopie gaan druk. Dawid Karelse het met die doelskop geslaag.
Karelse het nie Saterdag sy skopskoene aangehad nie en met meer as een poging ... Volledige Artikel
Kollig op astro-turfhokkie
DIE nuwe hokkiekomitee vir Oudtshoorn Skole wil die ambisieuse projek aanpak om 'n astro-turf op Oudtshoorn te bou.
Dit was een van die besluite wat by Oudtshoorn Skole se algemene jaarvergadering op Dinsdag 17 Augustus geneem is.
Die voorsitter van die nuwe komitee wat by die vergadering verkies is, is me Thea Swart van die Hoërskool Oudtshoorn en die ondervoorsitter mnr Morné van den Berg van die Laerskool Wesbank.